Gawi's Letters: "Ter wille van 100% duidelikheid....... Om terug te kom begrafnisse toe.........
"Ter wille van 100% duidelikheid....... Om terug te kom begrafnisse toe.........
"Ter wille van 100% duidelikheid - dat daar geen misverstand is nie. Dankie Vader en jy wat gebid het. My ma leef. Dis goed om haar stem te hoor, sagter as gewoonlik.
Dankie vir die 30 briewe wat ek ontvang het - ek het dit nie eintlik vir jou gevra nie, maar vir my Self - ons Vader in jou en my. We have the mind of Christ. Hy het baie duidelik geantwoord.
Ek kan gaan of bly. Indien ek 'n span of iets belangriks MOET doen - gaan ek nie - andersins gaan ek - ook om by die vriende en familie op pad uit te kom. Belangrikste is om blomme en liefde te bring terwyl iemand dit kan ontvang en waardeer. Ek het dit gedoen en doen dit nog en oor 'n paar maande - wanneer my ma nog leef gaan kuier ek weer.
Prakties. 30 mense antwoord. Menslik gesproke kon elkeen water stuur. Nee. Dina het begin name noem - Deon het R2000 gestuur - ek sit 'n kaartjie aan en bêre dit - en Louis het R1000 belowe - vir wanneer nodig EN 'n broer in Gobabis en Springbok gooi petrol in as ek daar deur ry. GLORY!! Voorsien ons Vader nie PERFEK genoeg nie?!
Om terug te kom begrafnisse toe. Daar is nie DOOD nie. Daar is net LEWE. Christus is die Opstanding en die LEWE. Wanneer ons asem uit blaas, is dit soos 'n remote knoppie wat gedruk word. Ons kan dan net die liggaam sien en begrawe of verbrand dit of gooi dit in die see. Die gees van die mens wat ophou asem haal het - REJOICE saam met geliefdes wat hom of haar kom verwelkom. Ons kan hulle net nie sien of hoor nie. Party mense kan. Laat weet my asseblief as jy engele kan sien. Ek hanteer geen begrafnisse van die Boesmans meer nie - hulle doen dit self. Ek praat net met die lewendes.
Baie BLESSINGS vir jou - in Christus."
Posted by Gawi Gabriel Joubert at 05:14